పిల్లల్లో ఎదుగుదల లోపాలకు నులి పురుగుల సమస్య ఒక ముఖ్య కారణం. పెద్దలు సైతం ఈ సమస్యకు మినహాయింపు కాదు. కలుషిత ఆహారం, చేతులు శుభ్రంగా ఉంచుకోకపోవడం, ఉడకని మాంసం తినటమే ఈ సమస్యకు ప్రధానకారణాలు. కడుపులోని పేగులను ఆవాసంగా చేసుకొనే ఈ నులిపురుగులు ఆహారం ద్వారా అందే పోషకాలను అందిపుచ్చుకొని క్రమంగా వృద్ధి చెందుతాయి. సమయం గడిచే కొద్దీ ఇవి మరింత బలబడతాయి. అయితే వాటి ఉనికిని చాటే ఎలాంటి లక్షణాలు బయటకు కనిపించవు గనుక ఈ సమస్యను త్వరగా గుర్తించటం కష్టం. ఈ సమస్య బాధితుల్లో పోషకాల లోపం తలెత్తి నానాటికీ క్షీణిస్తూ పోతారు. రోగ నిరోధక శక్తి తక్కువగా వుండేవారిలో ఈ సమస్య ఎక్కువగా కనిపిస్తుంది.
కడుపులో నులిపురులు ఉన్నప్పుడు జననాంగాల దగ్గర దురద పెట్టటం, రాత్రిపూట నిద్రలో పళ్ళు కొరకడం, ఎంత తిన్నా బరువు పెరగకపోవడం, నానాటికీ బరువు తగ్గటం , తరచూ కనిపించే కడుపు నొప్పి, తిన్నది పూర్తిగా జీర్ణం కాకపోవడం, మానసిక, శారీరక అస్థిరత, మలవిస్జరనలో తెల్లని, సన్నని చిన్న పురుగులు పడటం, మలబద్ధకం, వికారం, వాంతులు, కడుపులో గ్యాస్ పేరుకున్నట్లు అనిపించడం ,కలత నిద్ర, రక్తహీనత, చర్మంపై దద్దుర్లు, చర్మం చిట్లటం, తలనొప్పి, ఒళ్ళు నొప్పులు కనిపిస్తాయి.
చేతి గోళ్లను శుభ్రంగా ఉంచుకోవాలి. గోళ్లు బాగా పెరగకముందే కత్తిరించుకోవాలి. ఎట్టి పరిస్థితిలోనూ కొరక్కూడదు.
పిల్లల్లో ఏలికపాములు, నులిపురుగులు, కొంకిపురుగులు అనే 3 రకాల పురుగులు ఉండే అవకాశం ఉంది. వీటి నిర్మూలనకు ఆల్బెండజోల్‌ మాత్రలు వాడాలి. 1-2 ఏళ్ళ వయసున్న పిల్లలకు 200ఎంజీ మాత్రను, మిగతావారు 400 ఎంజీ మాత్రను వేసుకోవాలి. భోజనం తర్వాత వేసుకోవచ్చు. కడుపులో పురుగులు ఉంటే మాత్రలు వాడిన 2 రోజులకు మలం ద్వారా బయట పడిపోతాయి. ధీర్ఘకాలిక రోగాల బాధితులు, ఇతర రోగాలకు మందులు వాడేవారు ఈ మాత్రలు వాడకూడదు. కడుపులో నులిపురుగులు ఉంటే.. ఈ మాత్రలు వేసుకొన్నతర్వాత వికారం, వాంతులు, కొద్దిగా జ్వరం వచ్చే అవకాశముంది. దాని వల్ల భయపడాల్సిన అవసరం లేదు.
pillallo edugudala lopalaku nuli purugula samasya oka mukhya kaaranam. peddalu saitam ee samasyaku minahaayimpu kaadu. kalushita aahaaram, chetulu subhramgaa unchukokapovadam, udakani maamsam tinatame ee samasyaku pradhaanakaaranaalu. kadupuloni pegulanu aavaasamgaa chesukone ee nulipurugulu aahaaram dwara ande pooshakaalanu andipuchukoni kramangaa vruddhi chendutaayi. samayam gadiche koddi ivi marinta balabadataayi. ayithe vaati unikini chaate elanti lakshanaalu bayataku kanipinchavu ganuka ee samasyanu twaragaa gurtinchatam kashtam. ee samasya baadhitullo poshakaala lopam taletti naanaatikii ksheenistuu potaaru. roga nirodhaka sakti takkuvagaa vundevaarilo ee samasya ekkuvagaa kanipistundi.
kadupulo nulipurulu unnappudu jananaamgaala daggara durada pettatam, raatripuuta nidralo pallu korakadam, entha tinna baruvu peragakapovadam, naanaatikii baruvu taggatam , tarachuu kanipinche kadupu noppi, tinnadi puurtigaa jeernam kakapovadam, maanasika, saareeraka asthirata, malavisjaranalo tellani, sannani chinna purugulu padatam, malabaddhakam, vikaaram, vaantulu, kadupulo gyas perukunnatlu anipinchadam ,kalata nidra, raktaheenata, charmampai daddurlu, charmam chitlatam, talanoppi, ollu noppulu kanipistaayi.
cheti gollanu subhramgaa unchukovali. gollu baga peragakamunde kattirinchukovali. etty paristhitiloonuu korakkudadu.
pillallo elikapamulu, nulipurugulu, konkipurugulu ane 3 rakala purugulu unde avakaasam undi. veeti nirmuulanaku albendazole maatralu vaadaali. 1-2 ella vayasunna pillalaku 200engy maatranu, migataavaaru 400 engy maatranu vesukovali. bhojanam tarvaata vesukovachhu. kadupulo purugulu unte maatralu vaadina 2 rojulaku malam dwara bayata padipotayi. dheerghakaalika rogala baadhitulu, itara rogaalaku mandulu vaadevaaru ee maatralu vaadakuudadu. kadupulo nulipurugulu unte.. ee maatralu vesukonnatarvata vikaaram, vaantulu, koddigaa jwaram vache avakaasamundi. daani valla bhayapadaalsina avasaram ledu.